Black-falikárpit

> *„A kárpit ősöregnek tűnt; színei megfakultak, s itt-ott lyukak tátongtak rajta, valószínűleg a doxik áldatlan tevékenysége folytán. Az aranyszál azonban, amellyel átszőtték, még mindig eléggé csillogott ahhoz, kirajzoljon egy szerteágazó családfát, melynek gyökerei (amennyire Harry ki tudta venni) a középkorig nyúltak vissza. A kárpit felső szegélyén nagy betűkkel ez állt: "A NEMES ÉS NAGY MÚLTÚ BLACK CSALÁD TOUJOUR SPUR" ”*
>
> A faliárpit jellemzése

A **Black családfát ábrázoló falikárpit**, egy a 13. században készített textília, amelyet a Black-ház leszármazottjai nemzedékről nemzedékre bővítettek. A mágiatörténeti jelentőségű tárgy jelenlegi gazdája Harry Potter, aki a Grimmauld tér 12. tulajdonosa, amely a falikárpit egyetlen ismert helye.

## Története

### Eredete

A falikárpitot a 13. században készítette a gazdag, aranyvérű Black varázslócsalád. A családfán rögzítették minden gyermeküket, házastársukat, unokatestvérüket és más leszármazottaikat. A család korai tagjait azonban nem ismerjük, a legkorábbi Black aki megtalálható a családfán, Licorus Black, aki 1808-ban született. A falikárpit korábbi kiállítási helyeit nem ismerjük, a 20. században került végső helyére, a Grimmauld tér 12. szám alatt álló családi rezidenciára. Ragasztóbűbájjal van az épülethez rögzítve, ezért elmozdítása igen bonyolult feladat.

### A Black-család

A kárpit hét évszázadon keresztül, a család kihalásáig szállt nemzedékről nemzedékre. A családtagok többsége a családfát igen nagy becsben tartotta, hiszen aranyvérű felsőbbrendűségüg bizonyítékát látták benne, amely ideológiának a Black-ház tradicionálisan nagy pártolója volt. A tárgy általános tisztelete ellenére, a családból kitagadottak (pl. Eduardus Limette Black, vagy III. Sirius Black) nem meglepő módon megvetéssel tekintettek rá.

### Walburga Black

A 20. század derekán, Walburga Black, aki a család utolsó generációjának anyja volt, elkezdte kiégetni a család kitagadott tagjait a falikárpitról. 1976 környékén saját, elsőszülött fiát, Siriust tűntette el, később pedig tulajdon fivérét, amiért a családból kiebrudalt, nincstelenné vált Siriusnak némi aranyat juttatott. A legtöbb családtag eltüntetéséért minden bizonnyal Walburga a felelős, de abból kiindulva, hogy egyes családtagok, mint például Iola Black már Walburga születése előtt éltek, feltehető, hogy valaki a korábbi felmenők közül szintén égetett ki személyeket a falikárpitról.

## Jellemzői

A családfa az egyes családtagok neveit és a hozzájuk tartozó születési és halálozási dátumot tartalmazza, emellett a legtöbb személyhez kisméretű arckép is tartozik. A kitagadott családtagok neve és képe ki lett égetve, leszármazottaik pedig nem szerepelnek a családfán.

Az ismert nevű kitagadott családtagok: Eduardus Limette Black (ismeretlen okból), Iola Black (mert a mugli Bob Hitchens-hez ment feleségül), Cedrella Black (mert a „véráruló“ Septimus Weasley-hez ment feleségül), Phineas Black (a muglik jogainak támogatásáért), Marius Black (mert kviblinek született), Andromeda Black (mert a mugliivadék Ted Tonkshoz ment feleségül), III. Sirius Black (mert a Griffendél házba került és elszökött otthonról, mert nem értett egyet szülei aranyvérű felsőbbrendűség mániájával) és Alphard Black (mert pénzt adott a kitagadott, nincstelenné vált Siriusnak).

## A színfalak mögött

* A Harry Potter és a Főnix Rendje filmben megjelenő Black-falikárpiton látható arcképábrázolások nagyon hasonlítanak a Devonshire-i Vadászkárpitokon felbukkanó alakokra, amelyeket jelenleg a londoni Victoria and Albert Museumban őriznek. A falikárpitok eredetileg Devonshire hercegének Hardwick Hall-i rezidenciáján voltak, amely rezidencia alapján pedig a Malfoy kúria díszlete készült.

## Hivatkozások

1. ↑ 1,0 1,1 1,2 1,3 *Harry Potter és a Főnix Rendje*, 6. fejezet (*A nemes és nagy múltú Black-ház*)